ไม่ฉลาดซะที
ค่าโง่ เป็นโรคระบาดเรื้อรังของประเทศไทย,เป็นโรคประจำถิ่นที่ไม่มีวัคซีนป้องกัน,กรณี ศาลปกครองสูงสุด ตัดสินยืนตามคำพิพากษาศาลปกครองกลางให้การทางพิเศษแห่งประเทศไทย (กทพ.) จ่ายชดเชยความเสียหายให้กับบริษัททางด่วนกรุงเทพเหนือ เป็นเงิน 1,790 ล้านบาท บวกดอกเบี้ยทบต้นอีก 19 ปี รวมเป็นค่าโง่เบ็ดเสร็จ 4,000 ล้านบาทขาดตัว,แม่ลูกจันทร์ ฟังแล้วสะดุ้งโหยงเหมือนโดนมดคันไฟกัดไข่ดัน,เพราะคำตัดสินศาลปกครองสูงสุด ถือเป็นสิ้นสุดคดีความ,หมายความว่า การทางพิเศษฯ ต้อง จ่ายค่าโง่ราคา 4,000 ล้านบาท ชดเชยความเสียหายให้กับบริษัทเอกชนสถานเดียว,เบี้ยวไม่ได้ ชักดาบไม่ได้ ทุกกรณี,ปัญหาคือการทางพิเศษแห่งประเทศไทย ไม่มีน้ำอิ๊วจ่ายค่าโง่ 4,000 ล้านบาท ตามคำสั่งศาลปกครองสูงสุดแน่นอน,การทางพิเศษฯก็ต้องประเคนใส่พานให้รัฐบาลควักกระเป๋าจ่ายค่าโง่ 4,000 ล้านบาทเอง,ไม่เชื่อก็ต้องเชื่อ เรื่องมันเกิดมาตั้งแต่ปี 2540 แต่แจ็กพอตเพิ่งมาแตกในยุครัฐบาลนายกฯลุงตู่ พอดี,แม่ลูกจันทร์ กราบเรียนว่า คดีค่าโง่ขบวนล่าสุดเกิดจากรัฐบาลเก่าเมื่อ 20 ปีก่อนได้อนุมัติให้กรมทางหลวงก่อสร้างขยายทางด่วนดอนเมืองโทลล์เวย์จากสนามบินดอนเมืองยืดต่อไปถึงรังสิต เพื่อรองรับการเป็นเจ้าภาพกีฬาเอเชียนเกมส์,ปรากฏว่าการขยายทางยกระดับดอนเมืองโทลล์เวย์ไปถึงรังสิตดันไปแย่งลูกค้าที่เคยใช้ทางด่วนสายปากเกร็ด-บางปะอิน ซึ่งเป็นโครงการที่รัฐบาลให้สัมปทานบริษัทเอกชนเต็มเปา,ส่งผลให้รายได้ค่าผ่านทางของทางด่วนปากเกร็ด-บางปะอินลดฮวบไปก้อนโต,ข้อสำคัญ การขยายทางด่วนดอนเมืองโทลล์เวย์ไปถึงรังสิตเป็นการละเมิดสัญญาสัมปทานที่กำหนดเงื่อนไข ห้าม รัฐบาลลงทุนสร้างทางด่วนแข่งขันกับโครงการของเอกชน,ศาลปกครองกลาง ชี้ว่า การขยายทางด่วนโทลล์เวย์จากดอนเมืองไปถึงรังสิตเป็นการแข่งขันกับโครงการของเอกชน,ทำให้บริษัทเอกชนผู้ลงทุนโครงการ ทางด่วนปากเกร็ด-บางปะอินได้รับความเสียหายจากรายได้ที่ลดลง,ทำให้ผู้ที่เคยใช้ทางด่วนสายปากเกร็ด-บางปะอิน เปลี่ยนไปขึ้นทางด่วนสายดอนเมือง-รังสิต กันตรึม,ล่าสุด ศาลปกครองสูงสุด ตัดสินยืนตามศาลปกครองกลางให้การทางพิเศษแห่งประเทศไทยต้องจ่ายค่าโง่ 4,000 ล้านบาท ชดเชยความเสียหายให้บริษัทเอกชน,แม่ลูกจันทร์ ชี้ว่า ปัญหาค่าโง่ สะท้อนให้เห็นความหลวมโพรกของระบบราชการที่ทำสัญญาเปิดช่องให้เอกชนฟ้องเรียกค่าโง่ได้อย่างสบายแฮ,แต่ที่แปลกพิลึกกึกกือคือโครงการขยายดอนเมืองโทลล์เวย์ยาวไปถึงรังสิต กรมทางหลวง เป็นผู้ดำเนินการ,แต่การทางพิเศษแห่งประเทศไทย ซึ่งไม่มีส่วนเกี่ยวข้องกลับต้องกลายเป็นผู้จ่ายค่าโง่แทน,ดังนั้น การที่การทางพิเศษฯจะประเคนใส่พานให้รัฐบาลจ่ายค่าโง่แทน จึงถูกต้องแล้วทุกประการ,และสุดท้ายประชาชนผู้จ่ายภาษีต้องเป็นผู้จ่ายค่าโง่ 4,000 ล้านบาทเอง,ขึ้นทางด่วนก็ต้องจ่ายเงิน ยังต้องจ่ายค่าโง่เพิ่มอีกก้อนโต.,แม่ลูกจันทร์
ศาลปกครองสูงสุด ตัดสินยืนตามคำพิพากษาศาลปกครองกลางให้การทางพิเศษแห่งประเทศไทย (กทพ.) จ่ายชดเชยความเสียหายให้กับบริษัททางด่วนกรุงเทพเหนือ เป็นเงิน 1,790 ล้านบาท
การทางพิเศษแห่งประเทศไทย,กทพ.,ทางด่วน,สำนักข่าวหัวเขียว,แม่ลูกจันทร์